62022CO0596_INF
Определение на Съда (седми състав) от 28 февруари 2023 г. —Kreis Gütersloh
(Дело C‑596/22) (
1
)
„Преюдициално запитване — Член 99 от Процедурния правилник на Съда — Околна среда — Оценка на въздействието на някои публични и частни проекти върху околната среда — Директива 2011/92/ЕС — Задължение за извършване на оценка на въздействието върху околната среда или на оценка на всеки отделен случай — Кумулативно въздействие на проектите — Изграждане на сграда за отглеждане на птици за производство на месо в непосредствена близост до други такива сгради“
1.
Преюдициални въпроси — Отговор, който не оставя място за разумно съмнение — Отговор, който може да бъде изведен недвусмислено от съдебната практика — Прилагане на член 99 от Процедурния правилник
(член 267 ДФЕС; член 99 от Процедурния правилник на Съда)
(вж. т. 24 и 25)
2.
Околна среда — Оценка на въздействието на някои проекти върху околната среда — Директива 2011/92 — Извършване на оценка за проектите от класовете, изброени в приложение II — Отчитане на кумулативния ефект на даден проект с други проекти — Национална правна уредба, която ограничава задължението за разглеждане на кумулативния ефект, така че да се отнася само до проектите, свързани с общи инсталации — Недопустимост
(член 4, параграф 3 от Директива 2011/92 на Европейския парламент и на Съвета, изменена с Директива 2014/52, и точка 1, буква б) и точка 3, буква ж) от приложение III към нея)
(вж. т. 27—34; т. 1 от диспозитива)
3.
Околна среда — Оценка на въздействието на някои проекти върху околната среда — Директива 2011/92 — Извършване на оценка за проектите от класовете, изброени в приложение II — Разглеждане за всеки отделен случай — Национална правна уредба, която предвижда да се разглеждат по този начин само проектите, които поотделно не достигат прага по приложение I — Допустимост — Отчитане на кумулативния ефект на даден проект с други проекти — Проект, който заедно с други проекти достига прага по приложение I — Белег за проект, който може да има значително въздействие върху околната среда
(член 2, параграф 1 и член 4, параграф 2, буква а) от Директива 2011/92 на Европейския парламент и на Съвета, изменена с Директива 2014/52, както и точка 17, буква а) от приложение I и приложение II към нея)
(вж. т. 37—47; т. 2 от диспозитива)
Диспозитив
1)
Член 4, параграф 3 от Директива 2011/92/ЕС на Европейския парламент и на Съвета от 13 декември 2011 година относно оценката на въздействието на някои публични и частни проекти върху околната среда, изменена с Директива 2014/52/ЕС на Европейския парламент и Съвета от 16 април 2014 г., във връзка с точка 1, буква б) и точка 3, буква ж) от приложение III към Директива 2011/92, изменена,
трябва да се тълкува в смисъл, че
не допуска правна уредба на държава членка, предвиждаща задължение за разглеждане на въздействието, което даден проект може да окаже заедно с други проекти, само в случаите, когато този проект за инсталации и тези други проекти са свързани с общи за тях инсталации.
2)
Директива 2011/92, изменена с Директива 2014/52,
трябва да се тълкува в смисъл, че
допуска правна уредба на държава членка, която предвижда само разглеждане на всеки отделен случай по смисъла на член 4, параграф 2, буква а) от Директива 2011/92, изменена, по отношение на проект, който сам по себе си не достига прага, предвиден в точка 17, буква а) от приложение I към Директива 2011/92, изменена, но заедно с други проекти достига този праг. При разглеждането на всеки отделен случай обаче обстоятелството, че такъв проект достига прага заедно с други проекти, би могло да се счита за белег за евентуално значително въздействие върху околната среда по смисъла на член 2, параграф 1 от Директива 2011/92, изменена.
(
1
)	OВ C 463, 5.12.2022 г.